मॉन्ट्रियल प्रोटोकॉल चाहे मांट्रियल प्रोटोकाल () एगो इंटरनेशनल संधि (ट्रीटी) हवे जेकर मकसद अइसन केमिकल सभ के उत्पादन आ इस्तेमाल पर नियंत्रण कइल हवे जिनहन से पृथिवी के ओजोन परत के नोकसान पहुँचे ला। एह संधि पर सहमती 16 सितंबर 1987 के भइल आ 1 जनवरी 1989 से ई परभाव में आ गइल। तबसे ले के अबतक ले एह में कुल नौ बेर संसोधन भइल बाड़ें। शुरुआत में एह पर कुल 46 देस दस्खत कइलें आ वर्तमान में कुल 197 देस एह संधि पर दसखत कइले बाड़ें।